
Martfű Város Jegyzőjétől
Előterjesztés

szociális rendelet módosításáról.

Tisztelt Képviselő Testület!

A gyermekvédelmi és szociális ellátásokról szóló rendeletünket 2011. február 10-i testületi ülésen fogadta el a Képviselő-testület. 
Az 5/2011. (II.11) önkormányzati rendelet a bérpótló juttatás megállapításának feltételeként szabta meg - az egyéb feltételek mellett – hogy  a kérelem benyújtójának lakókörnyezete rendezett legyen. A lakókörnyezet rendezettségét oly módon írta elő, hogy a kérelmező, illetve az ellátás jogosultja által életvitelszerűen lakott lakást  vagy házat tisztán, rendezetten, higiénikus állapotban tartja, az ingatlan állagát folyamatosan karbantartja, rendeltetésszerű használhatóságát biztosítja, illetve a házhoz tartózó udvart és kertet rendszeresen gondozza, gyomtalanítja, továbbá a kerítésen kívül határos terület, járda tisztántartásáról megfelelően gondoskodik.

A jogalkotók célja a nem megfelelő - a kérelmezők önhibájából eredő - körülmények  megszűntetése. A rendelet bevezetése óta eltelt időszak gyakorlati tapasztalatai azt mutatják, hogy a városunkban élő, bérpótló juttatást igénylő kérelmezők lakókörnyezete megfelel a rendeletben előírtaknak. A helyi szabályozásban foglaltak szerinti  ügyintézés bonyolult, időigényes, az ügyintézési határidő meghosszabbodik, ami nem szolgálja az ügyfél érdekeit. Az eljárás költségei megnövekedtek, / posta- benzinköltség, fénymásolás, stb./ az ügyintézők leterheltsége tovább fokozódott.   

Javaslom a helyi  rendelet 13. §-ának kiiktatást. 

Kérem a rendelet ezirányú módosításának  megtárgyalását és elfogadását. 
M a r t f ű, 2011. április 5.










   Balogh Edith










címzetes főjegyző

MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

…./2011.(…..)

ÖNKORMÁNYZATI RENDELETE

a gyermekvédelmi és szociális ellátásokról szóló 5/2011.(II.11.) önkormányzati rendelet módosításáról.

Martfű Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 35. §. (2) bekezdése alapján a gyermekvédelmi és szociális ellátásokról szóló 5/2011.(II.11.) önkormányzati rendeletét az alábbiak szerint módosítja:

1. §.

A rendelet 3./ Bérpótló juttatás 13. §-ának szövege hatályon kívül helyezésre kerül.

2. §.

E rendelet 2011. május 1-jén lép hatályba azzal, hogy rendelkezéseit a folyamatban lévő ügyekben is alkalmazni kell.

M a r t f ű, 2011. április 14.

                     Dr. Kiss Edit                                                            Balogh Edith


         Polgármester                                                         címzetes főjegyző
